秋晚访述庵司寇三泖渔庄因同访圆津禅院慧照上人即放舟游佘山适云閒汪西村张坤厚金冶昆仲亦至偕入王氏园登皆山阁久之复至天马山登周氏山舟堂还抵万寿道院道人雪帆留饮归途得诗四首 其一
石湖乍报范公归，容得溪翁昼款扉。菊为秋深香更厚，蟹当霜后味偏肥。文章真到欧曾垒，经术还传郑服衣。一榻高斋留小住，剪镫话雨重依依。
主题：田园
情感：想家